मेरे मन में बहुत पहले से ही इन बच्चों के लिए कुछ करने की तमन्ना रही है। कुछ किया या नहीं अथवा कुछ कर पाऊंगा या नहीं- खुदा जाने, पर एक कदम बढ़ा चुका हूं। `मीरा´ नाम से चाइल्ड एजुकेशन को समर्पित एक एनजीओ शुरू होने की लगभग पूरी तैयारी हो चुकी है। एनजीओ का मूल मकसद तो शिक्षा है, लेकिन इस एनजीओ के माध्यम से हम लगभग सभी सामाजिक कार्य करेंगे। सदस्यों के नाम पर अभी तक दहाई का आंकड़ा भी पार नहीं कर पाए हैं। लेकिन कारवां बढ़ेगा पूरी उम्मीद है।